Džandzjakou nacionālais tramplīnlēkšanas centrs

Džandzjakou nacionālais tramplīnlēkšanas centrs () ir tramplīnlēkšanas kalns, kas atrodas Džandzjakou pilsētā, Hebei provincē.

Centra būvniecība sākās 2017. gadā un tas tika atklāts 2021. gada 3. decembrī. Tramplīnlēkšanas centrs atrodas 180 kilometrus uz ziemeļrietumiem no Pekinas. Centrā 2022. gada ziemas olimpisko spēļu laikā notika tramplīnlēkšanas un ziemeļu divcīņas sacensības. Centrā esošais lielais tramplīns (HS140) ir 136,2 metri, bet normālais tramplīns (HS106) — 114,7 metri.

COVID-19 pandēmijas dēļ 2020.–21. gada sezonā tika atcelti visi starptautiskie pasākumi (Pasaules kauss, Kontinentālais kauss). Pirmās sacensības, kas tika aizvadītas šajā vietā, bija Kontinentālais kauss 2021. gada decembrī.

Atsauces 

2022. gada ziemas olimpisko spēļu norises vietas
Tramplīnlēkšana 2022. gada ziemas olimpiskajās spēlēs
Ziemeļu divcīņa 2022. gada ziemas olimpiskajās spēlēs